Απόφαση του Γενικού Δικαστηρίου (ένατο τμήμα) της 6ης Ιουλίου 2015 — Γαλλία κατά Επιτροπής
(Υπόθεση T‑516/10)
«ΕΓΤΠΕ — Τμήμα “Προσανατολισμού” — Μείωση χρηματοδοτικής συνδρομής — Πρόγραμμα κοινοτικής πρωτοβουλίας Leader+ — Μη τήρηση της προθεσμίας προς λήψη αποφάσεως — Παράβαση ουσιώδους τύπου»
1.                     Προσφυγή ακυρώσεως — Λόγοι — Παράβαση ουσιώδους τύπου — Μη τήρηση προθεσμίας που έταξε ο νομοθέτης της Ένωσης — Αυτεπάγγελτη εξέταση από τον δικαστή (Άρθρο 263 ΣΛΕΕ) (βλ. σκέψη 26)
2.                     Οικονομική, κοινωνική και εδαφική συνοχή — Διαρθρωτικές παρεμβάσεις — Χρηματοδότηση από την Ένωση — Αναστολή ή μείωση χρηματοδοτικής συνδρομής λόγω παρατυπιών — Αποκλειστική προθεσμία για την έκδοση της αποφάσεως της Επιτροπής — Έναρξη (Κανονισμός 1083/2006 του Συμβουλίου, άρθρα 100 § 5 και 108, εδ. 2) (βλ. σκέψεις 27, 28, 31, 32)
Αντικείμενο
Αίτημα ακυρώσεως της αποφάσεως C(2010) 5724 τελικό της Επιτροπής, της 23ης Αυγούστου 2010, σχετικά με την εφαρμογή δημοσιονομικών διορθώσεων στη συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα «Προσανατολισμού», η οποία είχε χορηγηθεί στο πρόγραμμα κοινοτικής πρωτοβουλίας CCI 2000.FR.060.PC.001 (Γαλλία — Leader+).
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση C(2010) 5724 τελικό της Επιτροπής, της 23ης Αυγούστου 2010, σχετικά με την εφαρμογή δημοσιονομικών διορθώσεων στη συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα «Προσανατολισμού», η οποία είχε χορηγηθεί στο πρόγραμμα κοινοτικής πρωτοβουλίας CCI 2000.FR.060.PC.001 (Γαλλία — Leader+).
2)
Η Ευρωπαϊκή Επιτροπή φέρει τα δικαστικά έξοδά της καθώς και τα έξοδα στα οποία υποβλήθηκε η Γαλλική Δημοκρατία.